ར
ལྷག་ལྷག་འཆར་ཏེ།དེ་ཀའི་ངང་ལ་ཞེན་འཛིན་མེད་པར་བསྐྱང་བར་བྱ་བ་གནང་ངོ་།།དགུ་པ་ཨ་ཏི་ཡོ་གའི་ཁྲིད་ལ་གཉིས།སྤྱི་དང་བྱེ་བྲག་གོ།།དང་པོ་ལ་ལམ་ཁྱེར་བཞིའི་ཐོག་མ་ཐེག་པ་ལམ་ཁྱེར་ལ།འཇུག་སྒོ་ནི།ཅིར་ཡང

འཇུག་ཏུ་མེད་པའི་སྒོ་ནས་འཇུག།ལྟ་བ་ནི།རང་བྱུང་གི་ཡེ་ཤེས་ལ་འཁོར་འདས་སུ་གྲུབ་པ་མེད་པས་ཡེ་གྲོལ་སྤང་བླང་ལས་འདས་པར་འདོད་དེ།སེམས་ལུང་ཆེན་པོའི་མདོ་ལས།རང་བྱུང་ཡེ་ཤེས་བཙལ་མེད་པས།།རྩོལ་མེད་དམ།།
པབཔ་ཞི་བ་ཡིན།།གྲོལ་ནས་གྲོལ་བའི་ལམ་ཡང་སྟོན།།ཞེས་གསུངས།ཚུལ་ཁྲིམས་ནི།མེད་པ་དང་ཕྱལ་བ་ལ་སོགས་པའི་དམ་ཚིག་ལས་མི་འདའ་བར་སྡོམ།སྒོམ་པ་ནི།རང་བྱུང་གི་ཡེ་ཤེས་ལ་གང་སྣང་ཆོས་ཉིད་ཀྱི་རོལ་པར་ཤར
བབས་དམིགས་གཏང་དང་བྲལ་བའི་སྒོམ་པ་སྟེ།ཀུན་འདུས་ལས།མ་བཅོས་བྱང་ཆུབ་དེ་བཞིན་ཉིད།།སྒོམ་དུ་མེད་པའི་ཆོས་ཉིད་ལ།།སྒོམ་པ་དམིགས་སུ་མེད་པ་སྟེ།།ཏིང་འཛིན་ཞེས་ནི་གདགས་སུ་མེད།།ཅེས་གསུངས།སྤྱོད
པ་ནི།ཅིར་སྣང་མོས་ཉིད་ཀྱི་རོལ་པར་ཤར་བས་བླང་དོར་མེད་པའོ།།འབྲས་བུ་ནི།མ་བསྒྲུབས་ལྷུན་གྱིས་གྲུབ་པའི་འབྲས་བུ་ཡེ་ཤེས་བླ་མའི་ས་ལ་གནས་པའོ།།གཉིས་པ་ལྷ་ལམ་ཁྱེར་ནི།དབྱིངས་དང་ཡེ་ཤེས་གཉིས་མེད་པདེ་བ་ཚོན
བོའི་རོལ་པ་ལྷ་སྐུ་ཡབ་ཡུམ་གྱི་རྣམ་པར་ཤར་བ་ན་མ་འདྲེས་ཡོངས་རྫོགས་སུ་ལམ་དུ་ཁྱེར་རོ།།གསུམ་པ་སྙིང་པོ་ལམ་ཁྱེར་ནི།ཆུང་འཇུག་གནས་ལྗང་གསུམ་འབྲུ་གསུམ་གྱི་གདངས་སུ་འཆར་བས།ཨས་སྣང་སྲིད་ཐམས་ཅད་སྐྱེ་མེད།།
དུ་ངོ་སྤྲད།ཧཱུཾ་གིས་འགག་མེད་དུ་ངོ་སྤང་།ཨོཾ་གྱིས་གཉིས་མེད་དུ་ངོ་སྤྲད་དེ།སྤྱི་མདོ་ལས།སེམས་ཉིད་ཡི་གེའི་རང་བཞིན་ཏེ།།སྣ་ཚོགས་ཡི་གེ་ཧཱུྃ་དུ་གསལ།།རྒྱལ་བ་ཡི་གེའི་རང་བཞིན་ཏེ།།ཕྱག་རྒྱ་ཡི་གེ་ཨོཾ་ལ་རྫོགས།
ཐམས་ཅད་ཡི་གེའི་རང་བཞིན་ཏེ།།མ་སྐྱེས་གསང་བའི་ཡི་གེ་ཨཿཞེས་པ་ལྟར་ལམ་དུ་ཁྱེར་རོ།།བཞི་པ་དབང་ལམ་དུ་ཁྱེར་བ་ནི།གསང་དབང་རྫོགས་པའི་ཆུ་བོ་རྣམ་པ་གཉིས་ཏེ།དེ་དང་རྗེས་སུ་འབྲེལ་བའི་རྫོགས་རིམ་

ཟབ་མོའི་ལམ་རྣམས་ལ་ཆུ་བོ་རྒྱུན་གྱི་རྣལ་འབྱོར་དུ་བསླབ་པར་བྱའོ།།གཉིས་པ་གདམས་ངག་དང་སྒོམ་གྱི་ཁྲིད་ལ་གཉིས་ལས།དང་པོ་ཀུན་རྫོབ་བྱང་སེམས་ཀྱི་དབང་དང་འབྲེལ་བའི་རྫོགས་རིམ་ལ།ཐོག་མར།
སྒྲོལ་མ་བཟུང་བའི་མན་ངག་ལ་བསླབ་སྟེ།རང་ཉིད་རྡོ་རྗེ་སེམས་དཔང་གསལ་བའི་སྐུའི་ནང་སྟོང་ཆེན་སྒྲིབ་ཐོགས་དང་བྲལ་བའི་དབུས་སུ་རྩ་དབུ་མ།གཡས་གཡོན་དུ་རོ་ཎྱེ་གཉིས་ཡས་སྡེ་སྡེ་བགུ་ལ་ཟུག་ཅིང་།མར་སཱ་ལེ་འོག
སོར་བཞིའི་ཐད་དུ་དབུ་མར་ཆུད་པར་མོས་ལ།སྐྱེ་བོར་བླ་མ་ཡབ་ཡུམ་བསྒོམས་ཏེ་གསོལ་བ་བཏབ།དེ་ནས་ནད་གདོན་སྡིག་སྒྲིབ་རྣམས་སང་གིས་དག་པར་མོས་ཏེ་རླུང་རོ་བསལ།བརྟན་གཡོ་འཁོར་འདས་ཀྱི་དྲངས་མ་ཐམས
ཅད་རླུང་གི་རྣམ་པར་རྔུབས་ཏེ།སྲོག་ཐུར་ལྕེ་འོག་ཏུ་ལ་སྦྱར་ལ་མ་ཡེངས་པར་བཟུང་བས་ནང་དབུ་མའི་ནང་དུ་ཞུགས་ནས་གསལ་བདེ་མི་རྟོག་པའི་ཉམས་སྐྱེས་པར་བསྒོམ་ཅུང་ཟད་མི་བདེན་གཞིལ་བར་བྱ་ཞིང་།མི་ཐུབ་པན
སང་གིས་གཏོང་བ་གནད་དོ།།དེ་ལྟར་སྔངས་པའི་ཡོན་ཏན་ནི།རྡོ་རྗེ་བཞད་པས་མཛད་པའི་འདིའི་མན་ངག་ལས།རྟེན་པའི་སྒྲོལ་མ་ཟིན་ན།རིག་པའི་ཕུར་བུ་ཐེབས་པས།དེ་ལས་མི་དམིགས་པར་ཡང་འགྱུར་ལ།དེས
ཟླ་འཛིན་ཅིང་འགྲིམས་པར་འགྱུར་རོ།།ཞེས་སོ།།གཉིས་པ་བདེ་བ་ཐིག་ལེའི་མན་ངག་ལ་གཉིས་ལྔས།དང་པོ་སྟེང་སྒྲོའདུ་འབུལ་གྱི་མན་ངག་ནི།གཞན་སྔར་ལྟར་ལས།སྤྱི་མགྲིན་སྙིང་ལྕེའི་འཁོར་ལོ་བཞི་དང་།ལྟེ་འོག་ཏུ
མེ་འཁོར་ར་ཀྱེ་དབུས་སུ་མེའི་དངས་མ་་ཡིག་འབར་བ།གཤང་ཁང་རླུང་གི་འཁོར་ལོ།སྤྱི་བོར་ཧཾ་ཡིག་དཀར་པོ་བདེ་བའི་རང་བཞིན་ཅན་རྣམས་སྒོམ།དེ་ནས་རླུང་སྔར་ལྟར་བཟུང་བས།སྟེང་ཆུང་རོ་ཀྱང་བརྒྱད་དེ་འོངས་པ

དདང་གཤང་ཁའི་རླུང་དཀྱིལ་གཡོས་པ་གཉིས་མེ་དཀྱིལ་གྱི་རཾ་ལ་ཕོག་པས།མེ་ལྕེ་ཚ་བ།རྣོ་བ།ཕྲ་ཞིང་གསལ་བ་དབུ་མའི་ནང་ནས་ཡར་འབར་བས་ཧཾ་ལ་རེག།སྤྱི་བོའི་བླ་མ་བདེ་དྲོད་ཀྱིས་མཆོད།དགྱེས་པ་ཆེན་པོས་བདུད
རྩིར་ཞུ་བ་ཧཾ་ལ་ཐིམ།ཧཾ་ལས་བྱང་སེམས་དྭངས་གསལ་བདེ་བའི་རང་བཞིན་ཕྲ་མོ་བ་ཐག་ལྟར་བབས་པ་རཾ་ལ་ཐིམ་པས་མེའི་གསོས་བྱས་ཏེ་ཆེས་ཆེར་འབར།དེས་ཟླ་བ་བདུད་རྩིར་བཞུ་བའི་དྭངས་མས་ལུས་ཀུན་གང་བའི་འབར
འཛག་ལ་སེམས་རྩེ་གཅིག་ཏུ་བཟུང་བས་ལུས་བདེ་བ་ཆེན་པོར་ངང་གིས་འཆར་རོ།།གཉིས་པ་འོག་སྒོ་ཁམས་གསུམ་རོལ་པའི་མན་ངག་ནི།བདག་ཉིད་རིགས་འདུས་རྡོ་རྗེ་སེམས་དཔའི་གནས་ལྔར་རིགས་ལྔ་དང་།ཡན་ལག
བཞིར་སྒོ་བ་བཞི།ལས་སེམ་ཡེ་ཤེས་ཀྱི་ཕྱག་རྒྱ་གང་ཡིན་ཀྱང་རུང་སྟེ།རྡོ་རྗེ་དབྱིངས་ཕྱུག་མར་གསལ་བའི་གནས་ལྔར་ཡུམ་ལྔ་དང་།ལག་པ་གཉིས།ཞལ་དང་བྷ་ག་རྣམས་སུ་གསང་ཡུམ་བཞི།མཁའ་གསང་ཧཱུཾ་ལས
རྡོ་རྗེ་འབྲུ་གསུམ་དང་།ཨཱཿལས་པདྨ་ཟེའུ་འབྲུར་ཧྲཱིཿས་མཚན་པར་བྱིན་གྱིས་བརླབས།ཡུམ་གྱི་པདྨའི་དབུས་སུ་ཧེ་རུ་ཀ་ལྷ་དགུའི་དཀྱིལ་འཁོར་གསལ་བཏབ།དེ་ནས་རྗེས་ཆགས་ཀྱི་སྤྱོད་པ་སྔོན་དུ་འགྲོ་བས་རྡོ་རྗེ་དང་པདྨ་མཉམ།
པཔར་སྦྱར་ཏེ།སྙོམས་འཇུག་གི་སྒྲས་བཀུག་ལའི་མཁའ་ཁྱབ་ཀྱི་སངས་རྒྱས་ཐམས་ཅད་འདོད་ཆགས་ཆེན་པོས་ཞུ་བ་བདག་ཉིད་རིག་མར་བཅས་པ་ལ་ཐིམ།རྗེས་ཆགས་ཀྱི་མེས་དཀར་ཆ་ཞུ་བའི་བྱང་སེམས་རིམ་པར་བབས་པས
མགྲིན་པ་ལ་སོགས་པའི་གནས་བཞིར་དགའ་བཞི་ངང་གིས་སྐྱེ་བར་འགྱུར་ལ།རེ་རེ་ལའང་བཟུང་ལྡོག་དགྲམ་པའི་གནད་རེ་ཚང་བར་བྱ་ཞིང་།དེ་ཡང་བྱང་སེམས་རྡོ་རྗེ་ནོར་བུར་འོངས་པ་ན་དེས་པདྨའི་དཀྱིལ་འཁོར་མཆོད་ནས་འཛག།

མེད་དུ་བཟུང་བས་དངོས་པོ་ལྷན་ཅིག་སྐྱེས་པའི་ཡེ་ཤེས་ཤར་བ་ལ་མཉམ་པར་བཞག།སླར་ཡང་ཧཱུཾ་འདྲེན་དྲག་པོ་དང་འགྱུར་བཞི་ལ་སོགས་པས་ཉི་ཟླ་གཉིས་འདྲེས་གྱེན་དུ་དྲངས་པས་ལྟེ་བ་ལ་སོགས་པར
མམས་བརྟན་གྱི་དགའ་བཞིའི་ཐ་མ་སྤྱི་བོར་རང་བཞིན་ལྷན་ཅིག་སྐྱེས་པའི་ཡེ་ཤེས་ཉམས་སུ་མྱོང་ཞིང་།རེ་རེའི་མཐར་ཡང་གཅུད་ཅིང་སྤྲུགས་པས་ཁྱབ་པར་དགྲམ་མོ།།བདེ་བ་ཐིག་ལེའི་མན་ངག་གི་སྐབས་འདིར་ལྷན་སྐྱེས་ཀྱི་ཡེ
ཤེས་སྐྱེ་བའི་རིམ་པ་ལ།ཐབས་ལམ་རང་གི་སེམས་བཅུ།སྐབས་བཅུ་དཔེ་རྟགས་བཅུ་དང་སྦྱར་ནས་འབྲས་བུ་ལ་བགྲོད་པ་སྟེ།སྤྱི་མདོའི་ལྗོན་ཤིང་གི་ལེའུ་ལྟར་ཤེས་པར་བྱའོ།།དེ་ཡང་གསང་དབང་རྫོགས་པའི་ཆུ་བོ་གཉིས
ཞག་སོ་སོར་བཅད་དེ་བསྐུར་བའི་ཚེ་རླུང་ཐིག་གི་མན་ངག་གཉིས་པོ་འདི་དབང་སྔ་མའི་རྗེས་སུ་སྦྱར་ན་འབྲེལ་ཆགས་ཤིང་།དམིགས་ཐུན་གཅོད་ལུགས་ཀྱང་ཡང་ལྕི་སྙོམས་པས་བདེ་བ་ཡིན་ནོ།།གཉིས་པ་དོན་དམ་བྱང་སེམས
ཀྱི་དབང་དང་འབྲེལ་བའི་རྫོགས་རིམ་ལ།རྟེན་བཅས་དང་།རྟེན་མེད་གཉིས་ལས།དང་པོ་རྟེན་ཅན་ལ་མན་ངག་ལུགས་གསུམ་སྟེ།གླན་རྡོར་འོད་ཀྱི་ཕྱག་བཞེས་འགོས་ཀྱི་ཡི་གེར།དབང་གི་དམིགས་པར་བཤད་མ་ཐག་པ་
ལྟར།སྙིང་གར་པང་འདབ་བཅུ་དྲུག་ལ་བཀོད་པའི་ཨ་ཡིག་བཅོ་བརྒྱད་རིམ་གྱིས་བསྡུས་ཏེ།བདེ་གསལ་རྩིས་གདབ་མེད་པའི་ངང་ལ་འཇོག་པ་དང་གཅིག།ཟུར་ཧཾ་གྱི་ཕྱག་བཞེས་སྤྲུལ་པའི་ཡི་གེར།སྙིང་གར་གཞིའི་ཐིག
ལེལེ་དཀར་པོ་ལྔ་ཚོམས་སུ་བསྒོམ་པའི་ཁྱད་པར་ཙམ་མ་གཏོགས།གཞན་དེ་ལས་འོད་ཀྱི་ཐིག་ཕྲན་སྤྲོ་བསྡུ་སོགས་སྔར་སྒྲུབ་དབང་དང་འབྲེལ་པ་ཨ་ནུའི་ངང་སྒོམ་དུ་བཤད་པ་ཇི་ལྟ་བ་བཞིན་མཛད་པ་དང་གཉིས།སློབ་དཔོན་རྡོ

རྗེ་བཞད་པའི་མན་ངག་ལས་སྙིང་གའི་མི་ཤིགས་པའི་ཐིག་ལེ་ལ་བརྟེན་ནས་འོད་གསལ་ལྷན་ཅིག་སྐྱེས་པ་མི་འགྱུར་བའི་བདེ་བ་ཆེན་པོ་སྒྲུབ་པ་དང་གསུམ་ལས།འདིར་ཕྱི་མ་ལྟར་འཆད་དེ།ལུས་གནད་དང་ལྟ་སྟངས་མི་གཡོ་བྲད།
བཅིངས་ལ།རང་གི་སྙིང་མཆོང་གུར་ཕུབ་པ་ལྟ་བུ་ཁོང་སྟོང་གི་དབུས་ན་རྩ་བརྒྱད་པོ་པདྨ་དཀར་པོ་འདབ་མ་བརྒྱད་པའི་རྣམ་པར་གྱེས་པའི་ལྟེ་བ་ལཱ།རྩའི་དྭངས་མ་ཤེལ་གྱི་བ་ཐག་ལྟ་བུའི་ནང་ན་ཡེ་ཤེས་སྙིང་པོའི་ཐིག་ལེ་འ
ལྔའི་གོང་བུ་ཡུངས་འབྲུ་ཙམ་པ་དྲངས་གསལ་འབར་བའི་རྣམ་པ་ཅནྡ་ལ་སེམས་གཏད་དེ།མ་ཡེངས་པར་སལ་ལེ་མཉམ་པར་བཞག་པ་ན།རླུང་སེམས་ཀྱི་དྲངས་མ་ཐམས་ཅད་དེར་ཐིམ་པས།དབྱིངས་རིག་གཉིས་མེད་བདེ་བ
ཆེན་པོའི་ཡེ་ཤེས་སུ་འཆར་ཞིང་།དེས་ཡུལ་དང་ཡུལ་ཅན་གྱི་འཛིན་པ་ཞིག་སྟེ་ཁམས་གསུམ་བདེ་བ་ཆེན་པོར་གྲོལ་བར་འགྱུར་རོ།།གཉིས་པ་རྟེན་མེད་ཀྱི་མན་ངག་ནི།ལུས་མི་གཡོ།ངག་མི་བརྗོད།སེམས་དུས་གསུམ་
ཀྱི་སྤྲོས་པ་ཐམས་ཅད་བཅད་ནས་སྤྲིན་མེད་ཀྱི་ནམ་མཁའ་ལྟར་རྣམ་པར་མི་རྟོག་པའི་ངང་ལ་བཞག་པས།གང་ཡང་ཡིད་ལ་མི་བྱེད་པའི་སྟོང་ཉིད་སྤྲོས་པ་དང་བྲལ་བ་ནི།ཀུན་ཏུ་བཟང་མོ་ཆོས་ཉིད་དོན་གྱི་ཡེ་ཤེས་ཏེ།དབྱིངས
སྐྱེ་བ་མེད་པ་ཡེ་ཇི་བཞིན་པའི་དཀྱིལ་འཁོར་རོ།།གསལ་རིག་རྗེན་ནེ་བའི་སྣང་ཆ་ནི།ཀུན་ཏུ་བཟང་པོ་ཆོས་སྐུ་གཞིའི་ཡེ་ཤེས་ཏེ།ཡེ་ཤེས་འགག་པ་མེད་པ་རང་བཞིན་ལྷུན་གྱིས་གྲུབ་པའི་དཀྱིལ་འཁོར་རོ།།དེ་གཉིས་
དབྱེར་ར་མེད་པའི་རིག་པ་ནི།དབྱིངས་དང་ཡེ་ཤེས་ཟུང་འཇུག་གཉུག་མའི་ཡེ་ཤེས་ཏེ།སྲས་བདེ་བ་ཆེན་པོ་རྩ་བ་བྱང་ཆུབ་སེམས་ཀྱི་དཀྱིལ་འཁོར་རོ།།དེ་ལྟར་ཡང་སྤྱི་མདོ་ལས།ཀྱེ་འདུས་པའི་ཚོགས་རྒྱལ་བའི་སྲས

རྣམས།རང་རང་གི་དེ་ཁོ་ན་ཉིད་མཐོང་བར་འདོད་ན།དཀྱིལ་འཁོར་ཆེན་པོ་གསུམ་གྱི་སྒོ་འབའ་ཞིག་ཏུ་འཇུག་པར་བྱའོ།།དེ་ཡང་རྩ་བ་བྱང་ཆུབ་སེམས་ཀྱི་དཀྱིལ་འཁོར་འབའ་ཞིག་གི་སྒོར་འཇུག་པར་བྱའོ།།།
དེདེ་ཅིའི་ཕྱིར་ཞེ་ན།དཀྱིལ་འཁོར་ཆེན་པོ་གསུམ་དང་རང་རང་གི་དེ་ཁོ་ན་ཉིད་སོ་སོ་མ་ཡིན་ཐ་མི་དད་དོ།།དེ་ཡང་རྩ་བ་བྱང་ཆུབ་སེམས་ཀྱི་དཀྱིལ་འཁོར་དུ་འདུས་པའི་ཕྱིར་རོ།།ཞེས་གསུངས་སོ།།བཅུ་པ་མཐའ་རྒྱས་འཆི་མེད
ཚེའི་ཁྲིད་ཀྱི་གདམས་ངག་དང་སྒྲོམ་ནི།།ཞོག་པ་སྐྱ་རེངས་དང་པོ་འཆར་བའི་ཚེ།རང་ཉིད་སྟན་བདེ་བ་ལ་བསམ་གཏན་གྱི་འདུག་སྟེངས་ཀྱིས་ཁ་ཤར་ཕྱོགས་སུ་བལྟས་ཏེ་འདུག་ལ།སྐྱབས་སེམས་སྔོན་དུ་འགྲོ་བས།རང་ཉིད།།
སྣང་མཐའ་ཚེ་དཔག་མེད་དུ་ལམ་གྱིས་བསྒོམ།དེའང་མི་དམིགས་པའི་ངང་ལས་རྨ་བྱས་བཏེགས་པའི་རིན་པོ་ཆེའི་ཁྲི་པད་ཉི་ཟླ་བའི་གདན་ལ་རང་ཉིད་ཨ་ལས་བཅོམ་ལྡན་འདས་སྣང་མཐའ་ཚེ་དང་ཡེ་ཤེས་དཔག་ཏུ་མེད་པ་སྐུ་མདོག
དཀར་པོ་གསལ་འཚེར་འབར་བ།ཕྱག་གཡས་པདྨ་དཀར་པོ་དང་།གཡོན་འཆི་མེད་བདུད་རྩིས་གང་བའི་བུམ་པ་འཛིན་པ་རྫོགས་པའི་སྐྱིལ་མོ་ཀྲུང་གིས་བཞུགས་པ་ལ་རང་འདྲའི་ཡུམ་གོས་དཀར་མོ་པདྨའི་སྐྱིལ་ཀླུང་གིས་འབྲེལ་
པ།གཉིས་ཀ་ཞི་བའི་རྒྱན་ཆས་བཅུ་གསུམ་གྱིས་མཛེས་ཤིང་ཉམས་དགུའི་སྐྱེག་པའི་ཡབ་ཀྱི་ཐུགས་ཀར་ཉི་ཟླའི་གྲྭའུ་ཁ་སྦྱོར་བའི་དབུས་སུ་ཚེ་རྟེན་བྱང་ཆུབ་སེམས་ཀྱི་རང་བཞིན་ཐིག་ལེ་དམར་པོ་གསལ་འཚེར་འབར་བའི་རྣམ་པར་སྒོམ།
རླུང་རོ་བསལ་བས་ནད་གདོན་སོགས་ཚེའི་འགལ་རྐྱེན་ཐམས་ཅད་སང་གིས་སོང་བར་བསམས།དེ་ནས་ཤར་ཕྱོགས་ཀྱི་ནམ་མཁའི་མཐས་གཏུགས་པའི་ལྷ་གྲུ་གནོད་སྦྱིན་ལ་སོགས་པའི་ཚེ་དང་བསོད་ནམས་ཐམས་ཅད་རླུང་དང་ལྷན་

ཅིག་རྔུབས་ནས་ཐུཕ་ཐང་དུ་བཟུང་བས།དབུ་མའི་ནང་དུ་སིབ་ཀྱིས་སོང་ནས་ཙིཏྟ་མི་ཤིགས་པའི་ཐིག་ལེ་ལ་ཐིམ་པར་བསམས།མི་ཐུབ་པ་ན་སྨ་ནས་དལ་བུས་སོང་གིས་བཏང་ངོ་།།དེ་བཞིན་དུ་ཕྱོགས་མཚམས་གཞན་ལེ་འོང
སྦྱར་ཏེ།རབ་ལོ།འབྲིང་ཟླ་བ།ཐ་མ་ཞག་བཅོ་ལྔའམ།ཞག་བདུན་འབད་པས་ཆེ་བསྲིང་བར་འགྱུར་ཏེ།རྩ་རྒྱུད་ལས།རྣལ་འབྱོར་རིག་འཛིན་གང་ཞིག་རྣམས།།མི་འཕོ་བར་ནི་གནས་འདོད་པས།།ལོ་གཅིག་གམ་ནི་ཟླ་གཅིག
གམ།།དེ་བཞིན་ཞག་གི་རྣམ་གྲངས་ཀྱང་།།བཅོ་ལྔའམ་ཡང་ན་བདུན་པར་དུ།།ཐོ་རེངས་ཐུན་ཐ་དང་པོའི་ཚེ།།ཞེས་པ་ནས།དེ་ལྟར་མང་པོ་སྒྲུབ་ལ་ངེས།།དཔལ་ཚེ་གཟི་བྱིན་ཐམས་ཅད་ཐོབ།།ཅེས་དང་།བཤད་རྒྱུད་རྔམ་གློག
ལས་ཀྱང་།ཕྱོགས་བཅུར་དེ་ལྟར་གོམས་བྱས་ན།།དཔལ་ཆེན་གཟི་བྱིན་ཐམས་ཅད་ཐོབ།།ཅེས་གསུངས་པ་ལྟར་བྱ་སྨེལ་ཐབས་ཟབ་ཅིང་དགོས་པ་ཆེན་པོ་དང་ལྡན་པ་ཡིན་ནོ།།ཐེག་རིམ་འདི་རྣམས་དེ་དང་དེ་སྟོན་པའི་མདོ
རྒྱུད་སོ་སོ་ནས་བསྡུས་ཏེ་གཞུང་གཅིག་ཏུ་བྱས་པ་མ་ཡིན་གྱི།ཨ་ནུ་དང་ཨ་ཏི་གཉིས་ཀའི་རྒྱུད་ལུང་རྣམས་ནས་རང་གཞུང་སོ་སོའི་ས་ལམ་བགྲོད་པའི་ཁྱད་པར་གྱིས་ཐེག་དགུའི་སྤྲིན་གྲོལ་གྱི་གདམས་པ་མང་དུ་འགྱུའ་བ་ལས་འདིར།
ཨ་ནུ་ཡོ་ག་རང་ལུགས་ཀྱི་ས་དང་པོ་འགྱུར་བ་མ་ངེས་པ་ནས་ས་བཅུ་པ་རྫོགས་པ་སྤྱིར་ཆིབ་ཀྱི་བར་ནོན་པར་བྱ་བའི་ཕྱིར་དུ་ལྷ་མི་ནས་བརྩམས།རྫོགས་རིམ་ཨ་ཏིའི་བར་ཐེག་པའི་རིམ་པ་བཅུར་བྱུང་བ་དེ།བྱ་སྤྱོད་གཅིག་ཏུ་བསྡུས་
ནནས་ཐེག་པ་དགུ་ཞེས་གྲགས་ཤིང་།ལམ་སྟེགས་ཀྱི་ཐེག་པ་སོ་སོའི་ལམ་དང་ཚུལ་འདྲ་རུང་དུ་བྱུང་ཡང་འབྲས་བུའི་ཐེག་པའི་ཐབས་མཁས་ཀྱིས་ཟིན་པས་དབང་དང་གདེམས་ངག་འདི་ལ་བརྟེན་ནས་ལམ་སོ་སོའི་ཉམས་རྟོགས།།

མཐར་ཕྱིན་པའི་མཐུས།ཐེག་པ་རང་རང་གི་སྤང་ཐོབ་དང་རིགས་མཚུངས་པའི་ཡོན་ཏན་དེ་དང་དེ་དག་སྐྱེ་བའི་མྱུར་ལམ་ཁྱད་པར་ཅན་དུ་འགྱུར་པས།སྔར་དབང་གི་ས་བོན་རྒྱུད་ལ་ཐེབས་པ་དེ་ཉིད་སོ་སོའི་ལམ་
ཁྱེར་་དང་གདམས་ངག་དང་སྒོམ་གྱིས་ལེགས་པར་བསྐྱངས་པས་འབྲས་བུ་ཕྱི་དུས་ལ་མ་འགྱང་བར་བདེ་མྱུར་གྱི་སྒོ་ནས་ས་ལམ་བགྲོད་ཅིང་མཐར་ཐུག་གི་འབྲས་བུ་སྐུ་བཞིའི་བདག་ཉིད་དཔལ་ཀུན་ཏུ་བཟང་པོའི་གོ་འཕང་མངོན་ཏུ་བྱེད་པར
འགྱུར་ཏེ།ཇི་སྐད་དུ།ཨ་ནུ་ཡོ་གའི་ཐེག་པ་ནི།བར་མཆོད་པ་ཚེ་གཅིག་གིས།།སངས་རྒྱས་ས་ལོ་ངེས་པར་འགྲོ།།ཞེས་འབྱུང་ངོ་།།འགྲོ་བའི་ཁམས་དབང་མོས་པ་ཐ་དད་པས།།རྒྱལ་བས་ཐབས་མཁས་ཚུལ་གྱིས་ལེགས
གསུངས་པ།།ཐག་སྒོ་སོ་སོའི་རང་འབྲས་ལེགས་པར་གྲུབ།།མཐར་ཐུག་འཁོར་ལོ་ཚོགས་ཆེན་སར་ཕྱིན་ཤོག།ཆོས་དབྱིངས་སྐྱེ་བ་མེད་པ་ཡི་ཇི་བཞིན།།ཡེ་ཤེས་འགགས་མེད་རང་བཞིན་ལྷུན་གྱིས་གྲུབ།།ཟུང་འཇུག་བདེ
ཆེཆེན་རྩ་བ་བྱང་ཆུབ་སེམས།།དཀྱིལ་འཁོར་རྣམ་གསུམ་གཅིག་ཏུ་འགྲུབ་གྱུར་ཅིག།ཅེས་ལུང་ཨ་ནུ་ཡོ་ག་རང་རྐང་ཚུགས་པའི་ཁྲིད་ཡིག་བཀའ་གཏེར་སྤྱི་ལ་དཀོན་པས་ཆོས་ཀྱི་རྒྱུན་དང་འབྲེལ་ཐོག་ཙམ་ལ་ཕན་པར་རེ་བའི་ལྷག་པའི་
བབསམ་པས་མཚམས་སྦྱར་ཏེ་ཀུ་སཱ་ལི་བློ་གྲོས་མཐའ་ཡས་ཀྱིས་སྔ་འགྱུར་བསྟན་པའི་སྣང་བྱེད་ཆེན་པོ་ངག་གི་དབང་ཕྱུག་དྷརྨ་ཤྲཱིའི་གསུང་རབས་ལས་ཁོལ་བྱུང་དུ་བསྡེབས་པ་དགེ་ལེགས་འཕེལ།།